ชื่อไทย: กระเบนโมโตโร 
ชื่อสามัญ: Motoro stingray
ชื่อวิทยาศาสตร์: Potamotrygon motoro
วงศ์ (Family): Potamotrygonidae
ถิ่นกำเนิด: แหล่งน้ำธรรมชาติของทวีปอเมริกาใต้ เช่น เปรู, อุรุกวัย, โคลัมเบีย, โบลิเวีย, อาร์เจนตินา, บราซิล
รายละเอียด: ลักษณะตัวกลมคล้ายจานข้าวหรือแผ่นซีดี ผิวลำตัวสีน้ำตาลอ่อนหรือเข้ม มีจุดกลมสีส้มอมเหลืองวงรอบด้วยสีน้ำตาลเข้มกระจายไปจนถึงโคนหาง มีเงี่ยงแหลมคม 2 ชิ้นที่โคนหาง ที่ปลายหางมีริ้วหนังบาง ๆ โดยที่จุดกลมเหล่านี้จะแตกต่างและมีปริมาณมากน้อยไม่เท่ากันในแต่ละตัวขนาดเมื่อโตเต็มที่ในธรรมชาติจะมีเส้นผ่าศูนย์กลางลำตัวราว 1 เมตร น้ำหนัก 15 กิโลกรัม 
เป็นกระเบนสายพันธุ์ที่มีราคาไม่แพงเมื่อเทียบกับสายพันธ์อื่นเป็นที่นิยมสำหรับผู้เริ่มต้นเลี้ยง โดยมีสีสันและลวดลายค่อนข้างหลากหลายตามสภาพแวดล้อมที่จับจากลุ่มน้ำอเมซอนในแต่ละประเทศ สามารถเพาะพันธุ์ในที่เลี้ยงได้ง่าย และในเมืองไทยมีผู้เพาะพันธุ์ปลากระเบนชนิดป้อนตลาดได้เป็นจำนวนมาก ซึ่งออกลูกมากคราวละประมาณ 2-5 ตัวแล้วแต่ความสมบูรณ์ของพ่อแม่พันธุ์ ลักษณะเด่น มีรูปล่างกลมเหมือนจาน ส่วนของหางมีความความยาวสั้นเมื่อเทียบกับปลากระบนในวงศ์อื่น บริเวณโคนหางมีเงียงแข็งอยู่ 2 ชิ้นสำหรับป้องกันตัว ซึ่งมีพิษในการทำลายเนื้อเยื่อ ซึ่งต้องระวังให้มาก เพราะเมื่อถูกแทงจะเจ็บปวด และบางครั้งเสียเลือดมาก ในการเลี้ยงนิยมนำสายยางมาหุ้มเงี่ยงพิษไว้ มีสีพื้นลำตัวเป็นสีน้ำตาลอ่อน มีจุดสีน้ำตาลเข้มขอบสีดำกระจายอยู่ทั่วบริเวณลำตัว ในการเลี้ยงควรปูทรายในตู้หรือบ่อซีเมนต์ เพราะอุปนิสัยชอบหมกฝังตัวในทราย กินได้ทั้งอาหารที่มีชีวิตและอาหารสด เช่น ไส้เดือนน้ำ หนอนแดง กุ้งฝอยขนาดเล็ก กุ้งฝอยตาย ปลาหั่นชิ้น กุ้งแกะเปลือก 
ประเภท (Catalogy): ปลากระเบน